તો મહાભારતનું સામાજિક દષ્ટિએ અને સાંસ્કૃતિક દષ્ટિએ મોટામાં મોટું કામ એ કે આ ગ્રંથ દ્વારા તેના સર્જકે અને પછી કથાકારોએ આપણો આવો મોટો જે જ્ઞાન રાશિ હતો તે નાનામાં નાના માણસ સુધી પહોંચાડ્યો ને સર્વસુલભ કરી આપ્યો, એટલું જ નહીં, પણ કથા દ્વારા કરી આપ્યો, બહુ આકર્ષક રીતે કરી આપ્યો. નવી-નવી રીતે અંદર બધી વાતો મૂકી. નવી રીતે મૂકવાની સાથે મોટો ફાયદો એ છે કે એકનું એક તત્વજ્ઞાન તમને કોઈ કીધા કરે, સમજાવ્યા કરે તો એની બહુ અસર થતી નથી, પણ જ્યારે એ જુદી રીતે, નવી રીતે કહેવાય ત્યારે એ અસરકારક બની જાય છે. દા..ત, આપણે અને આપણા બાપદાદા કોણ જાણે કેટલી પેઢીથી ગીતા વાંચતાં હોઈએ, દરરોજ તેનો પાઠ કરીએ, પેલો શ્લોક બોલીએ, સમજીએ પણ ખરા. શું ?